
УВАЖАЕМИ ЖИТЕЛИ НА ОБЩИНА МАКРЕШ,
Община Макреш уведомява заинтересованите лица, че се предоставя възможност за участие в публично обсъждане на:
ПРОЕКТ НА ПЛАН-СМЕТКА ЗА ОТНОСИМИТЕ ЗА КАЛЕНДАРНАТА 2027 ГОДИНА РАЗХОДИ ЗА ИЗВЪРШВАНЕ НА ДЕЙНОСТИТЕ ПО ПРЕДОСТАВЯНЕ НА УСЛУГИТЕ ПО ЧЛ. 62 ОТ ЗАКОНА ЗА МЕСТНИТЕ ДАНЪЦИ И ТАКСИ
Проектът на план-сметката е изготвен по реда и образеца, определени в Наредбата за реда за изготвяне и образеца на план-сметката за относимите разходи за извършване на дейностите по предоставяне на услугите, за които се заплаща таксата за битови отпадъци, като включва относимите разходи за:
1. събиране и транспортиране на битови отпадъци до съоръжения и инсталации за тяхното третиране;
2. третиране на битови отпадъци в съоръжения и инсталации;
3. поддържане на чистотата на териториите за обществено ползване.
Общият размер на планираните разходи по проекта на план-сметката за 2027г. е 70 000евро.
При изготвянето на проекта е съобразено и изменението на Наредбата за определяне и администриране на местните такси и цени на услуги на територията на Община Макреш, с което са увеличени размерите на промилите за такса битови отпадъци.
Проектът на план-сметката и свързаните с него материали са достъпни на интернет страницата на Община Макреш и в сградата на общинската администрация.
Документите се публикуват на интернет страницата на Община Макреш на 05.10.2026 г.Заинтересованите лица могат да представят писмени предложения, становища и коментари от 05.10.2026 г. до 10.11.2026 г. включително.
Заинтересованите лица и организации могат да участват в производството по издаване на акта, предвид разпоредбите на чл.69,ал.1 от АПК, чрез писмени предложения и възражения, които могат да  входират  в деловодството в административната сграда на Общината с адрес : с. Макреш, ул. Георги Бенковски 88  ,обл. Видин или на следния email:  makresh@b-trust.org
Публичното обсъждане ще се проведе:
Дата: 11.11.2026г.
Час: 10.00часа в Заседателната зала на община Макреш
Община Макреш приканва всички заинтересовани лица да участват в обсъждането и да представят своите предложения и становища.

КМЕТ НА ОБЩИНА МАКРЕШ:
                                       /Митко Антов/

